《陪驾幸五台》
清代·允礽

凤刹虹幡碧落悬，盘空磴道白云穿。上方恍在诸天外，积雪疑云太始前。

山号清凉澄法界，地开功德引飞泉。曼陀花雨纷纷落，总为君王种福田。

作者简介：（1674—1724）圣祖次子。康熙十四年立为皇太子。因狂疾被废，幽禁咸安宫。四十八年复立。阅三年，仍废黜禁锢。世宗即位后，改“胤”为“允”。死后追封理亲王。谥密。